'n Splinternuwe musiekvideo vir Saarkie! Kyk hier daarna - Did You Hear?
'n Splinternuwe musiekvideo vir Saarkie! Kyk hier daarna
by Mariette van Niekerk September 7, 2020 September 21, 2020
Leave a Comment on 'n Splinternuwe musiekvideo vir Saarkie! Kyk hier daarna
Suid-Afrika se gunsteling dames rock-groep, SAARKIE was dalk vir 'n rukkie stil en uit die oog, maar hulle het beslis nie stilgesit nie. Die gewilde trio is terug en as jy nog nie hulle splinternuwe musiekvideo vir die enkelsnit, Reënweer gesien het nie, sal jy beslis daarna wil loer.
Sedert die vrystelling is die enkelsnit reeds besig om die trefferlyste te klim en die musiekvideo, wat die stories van 'n plaasseuntjie wat elke dag hoop dat die meisie van sy drome hom sal raaksien, vertel is beslis 'n kyk werd.
Alhoewel die meisie klaarblyklik onbewus is van sy bestaan, verloor hy nie moed nie, en neem hy elke dag sy sambreel saam skool toe… vir ingeval dit dalk reën en hy dit vir haar kan aanbied. Te oulik!
"SAARKIE se instrument-insetsel is deur Willem Foster by SunshineCo. in Johannesburg verfilm, terwyl Mjön die kinders op 'n grondpad in Pretoria afgeneem het en self ook verantwoordelik was vir die redigering van die video," voeg Adelè by.
Reënweer is 'n lekkerluister rocksnit, uit Adelè se pen, wat gedurende die eerste vyf weke van die grendeltydperk geskryf is. Dit is die groep se eerste vrystelling nadat hulle vir 'n rukkie stil was.
Die groep is binnekort terug in die ateljee om nuwe musiek op te neem en 'n eksklusiewe reeks Saarkie-toebehore sal ook binnekort aanlyn te koop wees.
Reënweer is op talle digitale platforms beskikbaar.
Vir meer oor SAARKIE en om te sien waarmee hulle besig is, volg die groep op Facebook, Twitter en Instagram of besoek hulle webtuiste by www.saarkie.com.
Tags: enkelsnit kyk musiek musiekvideo nuwe musiek oulik Reënweer SAARKIE treffer
Previous Entry Ever heard of soap brows? Yes, it's a thing.
Next Entry Groot nuus vir aanhangers van Rinél Day. Die sanger is terug met 'n splinternuwe enkelsnit en musiekvideo